Diari Oficial de la Generalitat Valenciana


Sumari del DOGV 6142, del 11-11-2009 (2009/12010)

RESOLUCIÓ de 29 de setembre de 2009, de la consellera de Cultura i Esport, per la qual es nomenen els membres de la Junta Qualificadora de Documents Administratius.
--------------------------------------------------------------------------------------------------------------------------------------------------------------------

### Dades del document

Número de DOGV
:   6142

Data del DOGV
:   11-11-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/12883


Data del document
:   29-09-2009

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Junta Qualificadora de Documents Administratius
    * arxiu

RESOLUCIÓ de 29 de setembre de 2009, de la consellera de Cultura i Esport, per la qual es nomenen els membres de la Junta Qualificadora de Documents Administratius. [2009/12318]  
El Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics, estableix en el capítol II la composició, la duració del mandat, les funcions i el funcionament de la Junta Qualificadora de Documents Administratius.   
L'article 8 del mencionat Decret estableix que els membres de la Junta Qualificadora de Documents Administratius seran nomenats pel titular de la conselleria competent en matèria de cultura. D'altra banda, l'article 9 fixa la duració de l'exercici de les funcions de cadascun dels membres en tres anys.  
Per mitjà de la Resolució del 30 de maig de 2006, del conseller de Cultura, Educació i Esport, es van nomenar els membres de la Junta Qualificadora de Documents Administratius (DOGV núm. 5284, de 20.06.2006).  
Per tot això, resolc:  
Primer  
Nomenar els següents membres de la Junta Qualificadora de Documents Administratius:  
a) Secretari: Francesc Torres Faus com a secretari de la Junta Qualificadora de Documents Administratius, a proposta de la titular del centre directiu competent en matèria d'arxius.  
b) Vocals:   
1. Andrés Martínez Montagud, a proposta del centre directiu competent en matèria d'economia i hisenda.  
2. Francisco Javier Sánchez Portas, a proposta del centre directiu competent en matèria d'arxius.  
3. Ignacio Latorre Zacarés, a proposta de la Federació Valenciana de Municipis i Províncies.  
4. Emilio Olmos Gimeno, a proposta del centre directiu competent en matèria d'administracions públiques.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra aquesta resolució, que posa fi a la via administrativa, s'hi pot interposar un recurs potestatiu de reposició o directament un recurs contenciós administratiu, en els terminis i davant dels òrgans indicats a continuació:   
a) El recurs de reposició, davant de la consellera de Cultura i Esport, en el termini d'un mes des de l'endemà de la publicació en el Diari Oficial de la Comunitat Valenciana.   
b) El recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos des de l'endemà de la publicació en el Diari Oficial de la Comunitat Valenciana.  
València, 29 de setembre de 2009.- La consellera de Cultura i Esport: Trinidad María Miró Mira.